朱由檢

朱由檢係大明第十七任皇帝，1627年到1644年在位。跟廟號叫思宗、毅宗、威宗、懷宗，因為年號係崇禎，又叫崇禎皇帝。

生平
朱由檢係前一任皇帝明熹宗朱由校嘅細佬，再前一任皇帝明光宗朱常洛嘅五仔。明熹宗封朱由檢做信王。1627年明熹宗過身，由於佢冇在生嘅皇子，就由朱由檢繼位。

朱由檢登基冇耐，就將魏忠賢迫到自殺死咗。

崇禎二年，東江鎮總兵毛文龍畀揸住尚方寶劍嘅袁崇煥殺咗。同年十二月，朱由檢下令逮捕袁崇煥。1630年，袁崇煥被處決。

朱由檢一生勤於政事，但佢生性多疑、剛愎自用，唔單止枉殺袁崇煥，重成為大明王朝嘅亡國之君。

朱由檢在位期間，北方發生大旱災。1629年，李自成喺西北地方起事反明。本來明朝對住後金嘅侵擾已經頭都大，再加埋啲農民軍，明朝嘅軍力用嚟應付兩邊就更加攤薄。1642年，洪承疇畀清兵俘虜。1644年正月，李自成喺西安稱帝，國號「大順」，之後大順軍向北京進攻，三月中迫近北京，三月十九日，朱由檢喺煤山上吊自殺。

身後
朱由檢過身之後，仲擁護明朝嘅官員擁立福王朱由崧喺南京登基做南明第一位皇帝。南明為朱由檢上廟號思宗，之後改為毅宗、威宗。大清朝廷追謚守道敬儉寬文襄武體仁致孝莊烈愍皇帝，明安宗朱由崧上謚號紹天繹道剛明恪儉揆文奮武敦仁懋孝烈皇帝。

家庭

兄弟 
 熹宗朱由校
 簡懷王朱由㰒
 齊思王朱由楫
 懷惠王朱由模
 湘懷王朱由栩
 惠昭王朱由橏

仔女

仔 
 獻愍太子朱慈烺，母孝節烈皇后周氏，崇禎二年二月初四出世，李自成敗退時唔知去咗邊。
 懷隱王朱慈烜，母孝節烈皇后周氏，崇禎二年十二月初三出世，好快就死咗，崇禎三年二月初二叫禮部定諡號追封，崇禎五年正月二十二葬喺翠微山之原。
 定哀王朱慈炯，母孝節烈皇后周氏，1644年唔知去咗邊。
 永悼王朱慈炤，母恭淑端惠靜懷皇貴妃田氏，1644年唔知去咗邊。
 悼靈王朱慈煥，母恭淑端惠靜懷皇貴妃田氏，崇禎帝第五個仔。民間講嘅「朱三太子」，就係將朱慈煥誤當係朱慈炯，傳言佢重未死，所以清兵入關之後，好多人假借佢嘅名義起事，意圖反清復明，造成清政府嘅統治難題。
 悼懷王朱慈燦，母恭淑端惠靜懷皇貴妃田氏，崇禎十年出世，崇禎十二年三月二十七號死，追封悼懷王，同年九月十六號葬翠微山之原。
 悼良王，母恭淑端惠靜懷皇貴妃田氏，三歲殤。

郭沫若：甲申三百年祭
 傅增湘：wikisource:zh:甲申三百年紀念碑
 周同：被瘟疫滅亡的明朝
 華瑋：〈誰是主角？誰在觀看？──論清代戲曲中的崇禎之死〉。

大明皇帝
末代君主
自殺政治人